open-index/open-wikipedia-markdown huggingface dataset:
கசாவத்தை ஆலிம்

**கசாவத்தை ஆலிம் அப்பா** (1815-1898 AD) , (*Kashawatta Alim Appa*), இருபதாம் நுாற்றாண்டில் இலங்கையில் வாழ்ந்த மார்க்க அறிஞரும் சூபி மகானும் எழுத்தாளரும் கவிஞரும் ஆவார். இவர் இலங்கை முஸ்லிம்களின் சமய, கல்வி மற்றும் சமூக மறுமலர்ச்சிக்குப் பங்காற்றிய முக்கியமான ஒருவராக அறியப்படுகின்றார்.

## மேற்கோள்கள்

பகுப்பு:இலங்கை முசுலிம்கள்
பகுப்பு:இலங்கையின் கல்விமான்கள்
பகுப்பு:இலங்கை முஸ்லிம் எழுத்தாளர்கள்
பகுப்பு:1815 பிறப்புகள்
பகுப்பு:1898 இறப்புகள்
விலங்குத் தொழினுட்பம்

**விலங்குத் தொழில்நுட்பம்** *(Animal technology)* என்பது விஞ்ஞான நோக்கங்களுக்காகப் பயன்படுத்தப்படும் ஓர் ஆய்வகத்தில் சிறைபிடிக்கப்பட்ட விலங்குகளை இனப்பெருக்கம் செய்தல் மற்றும் பராமரித்தல் போன்ற நடைமுறைகளைக் குறிக்கிறது. விலங்குத் தொழில்நுட்பம் பதிவுசெய்யப்பட்ட அறிவியல் தொழில்நுட்ப வல்லுநர்களால் அங்கீகரிக்கப்பட்ட தொழில்முறை பகுதிகளில் ஒன்றாகும்,  விலங்குத் தொழில்நுட்ப வல்லுநர்கள் விலங்குகள் ஆய்வுக்கு கிடைப்பதை உறுதி செய்வதன் மூலம் உயிரியல் மருத்துவ ஆராய்ச்சியை ஆதரிப்பதில் முக்கியப் பங்கு வகிக்கின்றனர்.கால்நடை வளர்ப்பு மற்றும் இனப்பெருக்கம், ஆய்வக விலங்குகளுக்கு அவசியமான அன்றாட பராமரிப்பை வழங்குதல், விலங்கு நல நடைமுறைகள் பேணுதல், அனைத்து செயல்பாடுகளும் சட்ட சிக்கல்களுக்கு இணங்குவதை உறுதி செய்தல் மற்றும் அத்தியாவசிய அறிவியல் நடைமுறைகளை மேற்கொள்ளுதல்  ஆகியவை விலங்குத் தொழில்நுட்பத்தின் முக்கிய பகுதிகளாகும். விலங்குத்  தொழில்நுட்பவியலாளர்களுக்கான தொழில்நுட்பத் தகுதிகளும், அவர்கள் பின்பற்ற வேண்டிய விதிமுறைகளும் நாடுகள் வாரியாக மாறுபடுகின்றன. ஆனால் உலகின் பல பகுதிகளில் விலங்குத் தொழில்நுட்பம் என்பது மிகவும் கட்டமைக்கப்பட்ட ஒரு தொழிலாகவும் ஆய்வக நிர்வாகத்தின் ஒரு பகுதியாகவும் பார்க்கப்படுகிறது. விலங்குத் தொழில்நுட்பம் விலங்கு மேலாண்மைத் துறையுடன் தொடர்புடையது. இத்தொழில்நுட்ப வல்லுநர்கள் பெரும்பாலும் ஆய்வகத்திலோ அல்லது புலத்திலோ குறிப்பிட்ட வகை விலங்குகளுடன் பணியாற்றுவதில் நிபுணத்துவம் பெற்றவர்களாக இருப்பார்கள். 
## மேற்கோள்கள்


பகுப்பு:விலங்குகள்
பகுப்பு:தொழில் மற்றும் தொழில்நுட்ப கல்வி
ஆபாசத் திரைப்படம்

**ஆபாசத் திரைப்படம்** அல்லது **பாலியல் திரைப்படம்** (Pornographic film) என்பது பாலியல் ரீதியான விசயங்களை முன்வைத்து பார்வையாளர்களை புணர்ச்சிப் பரவசநிலைக்கு தூண்டுவதற்காக உருவாக்கப்படும் ஒரு திரைப்பட வகை ஆகும். ஆபாசத் திரைப்படங்கள் பாலியல் கற்பனைகளை முன்வைக்கின்றன. பொதுவாக நிர்வாணம் மற்றும் பாலியல் பாலுறவு போன்ற சிற்றின்பத் தூண்டுதல்களை உள்ளடக்குகின்றன.

இந்த வகைத் திரைப்படம் மிகவும் வெளிப்படையான பாலுணர்வைக் கொண்டுள்ளது. கதைசொல்லலைக் காட்டிலும் பாலியல் காட்சிகளில் அதிக கவனம் செலுத்துகிறது. ஆபாசப் படங்கள் இலக்கமுறைப் பல்திறவாற்றல் வட்டு, இணையம், கம்பி வடத் தொலைக்காட்சி போன்ற பல்வேறு ஊடகங்களில் தயாரிக்கப்பட்டு விநியோகிக்கப்படுகின்றன. தற்காலத்தில் ஆபாச படங்கள் டிவிடியில் விற்கப்படுகின்றன அல்லது வாடகைக்கு விடப்படுகின்றன. சிறப்பு அலைவரிசைகள், கம்பி வடத் தொலைக்காட்சி மற்றும் செயற்கைக்கோள் போன்றவற்றில் பார்வையாளர்கள் காட்சிக்கு-காசு. கட்டணமுறையில் பார்க்கலாம். அல்லது வயதுவந்த திரையரங்குகளில் பார்க்கப்படுகிறது. சட்டப்படி இந்தவகைத் திரைப்படம் பொதுவாக பிரதான திரையரங்குகளில் அல்லது இலவசமாக தொலைக்காட்சியில் காட்ட அனுமதிக்கப்படுவதில்லை.

## சட்டரீதியான தகுதி
ஆபாசத் திரைப்படங்கள் பற்றிய சட்டம் ஒவ்வொரு நாட்டுக்கு ஏற்ற வேறுபடுகிறது. இந்தியா மற்றும் இலங்கை நாடுகளில் இந்த வகை திரைப்படங்கள் சட்டவிரோதமானது. ஆனாலும் பெரும்பாலான நாடுகள் இந்தத் துறைக்கு எதிராகத்தான் சட்டம் அமைத்துள்ளன. 

1969 இல் ஐக்கிய அமெரிக்க உச்ச நீதிமன்றம் ஆபாசமான பொருட்களை தனிப்பட்ட முறையில் வைத்திருப்பதை குற்றமாக அறிவித்ததது. 1970 களில் அமெரிக்காவில் ஆபாசத் தொழிலை மூடுவதற்கு மேலும் முயற்சிகள் மேற்கொள்ளப்பட்டன. ஆபாசத்  தொழில்துறையில் இருப்பவர்களை விபச்சாரக் குற்றச்சாட்டில் வழக்கு பதிவும் செய்யப்பட்டது.

பல நாடுகளில் ஆபாசப் படங்கள் விநியோகிப்பதற்கும் உற்பத்தி செய்வதற்கும் சட்டபூர்வமானது, ஆனால் சில கட்டுப்பாடுகள் உள்ளன. சில நாடுகளில் குறிப்பாக முஸ்லீம் நாடுகளிலும், சீனாவிலும் ஆபாசப் படங்கள் தடைசெய்யப்பட்டுள்ளன. ஆனால் இந்த நாடுகளில் சில இணைய வழியாக பார்க்க முடியும்.

### இந்தியா
* இந்தியாவில் ஆபாசப் பொருட்கள் விற்பனை மற்றும் விநியோகம் செய்வது பிரிவு 292 இன் கீழ் சட்டவிரோதமானது.
* பிரிவு 293 மற்றும் ஐடி சட்டம் -67 பி ஆகியவற்றின் கீழ் ஆபாசப் பொருட்களின் விநியோகம், விற்பனை அல்லது 20 வயதிற்குட்பட்ட எந்தவொரு நபருக்கும்  ஆபாச உள்ளடக்கங்களை விற்பனை செய்வது சட்டவிரோதமானது.
* தகவல் தொழில்நுட்பச் சட்டம் 2000 இன் பிரிவு 67 பி இன் கீழ் நாடு முழுவதும் சிறுவர் ஆபாசப் படங்கள் சட்டவிரோதமானது மற்றும் கண்டிப்பாக தடைசெய்யப்பட்டுள்ளன.
* பிரிவு 292, 293 இன் கீழ் இந்தியாவில் ஆபாசத் திரைப்படங்களை தயாரித்தல், வெளியிடுதல் மற்றும் விநியோகித்தல் சட்டவிரோதமானது.

## சுகாதாரப் பிரச்சினைகள்
ஆபாசப் படங்களில் பாலியல் செயல்களில் நடிப்பவர்கள் பாதுகாப்பான முறையில் கருத்தடை உறை பயன்படுத்தாமல் செய்யப்படுகின்றன இதனால் நடிகர்களிடையே பால்வினை நோய்கள் பரவும் ஆபத்து உள்ளது. 1986 ஆம் ஆண்டில் எச்.ஐ.வி தொற்று உருவாகி பல நடிகர்கள் மற்றும் நடிகைகளின் எயிட்சு மூலம் இறப்புகளுக்கு வழிவகுத்தது.

## மேற்கோள்கள்


பகுப்பு:திரைப்பட வகைகள்
பெரிபேட்டசு

***பெரிபேட்டசு*** *(Peripatus)* என்பது பெரிபாடிடே குடும்பத்தினைச் சார்ந்த வெல்வெட் புழுக்களின் ஓர் பேரினமாகும். ஓனிகோபோராவில் உள்ள புழுவினங்கள் அனைத்தும் "பெரிபேட்டசு" என அழைக்கப்படுகின்றன. பெரிபேட்டசு குழுவில் பெரிபேட்டசு பேரினத்தினைத் தவிரப் பல பேரினங்களும் உள்ளன. *பெரிபேட்டசு* பேரினமானது மத்திய அமெரிக்கா, கரிபியன் மற்றும் வடக்கு தென் அமெரிக்காவில் காணப்படுகிறது.

## சிற்றினங்கள்
இந்த பேரினத்தில் பின்வரும் சிற்றினங்கள் உள்ளன:  

* *பெரிபேட்டசு பசிலென்சிஸ்* ப்ரூஸ், 1935 - ஹைட்டி
* *பெரிபேட்டசு பவுவிஎரி* புஹ்ர்மான், 1913 - கொலம்பியா
* *பெரிபேட்டசு* *ப்ரோலேமன்னி போவியர்* , 1899 - வெனிசுலா
* *பெரிபேட்டசு டானிகஸ்* போவியர், 1900 - விர்ஜின் தீவுகள்
* *பெரிபேட்டசு டார்லிங்டோனி* ப்ரூஸ், 1935 - ஹைட்டி
* *பெரிபேட்டசு டோமினிகே* பொல்லார்ட், 1894 - டொமினிகா
* *பெரிபேட்டசு எவெலினே* (மார்கஸ், 1937) - பிரேசில்
* *பெரிபேட்டசு கெயிட்டன்சிசு* புரூய்சு 1913 - ஹெய்டி
* *பெரிபேட்டசு ஹெலோயிசா* கார்வால்ஹோ, 1941 - பிரேசில்
* *பெரிபேட்டசு ஜுவானென்சிஸ்* போவியர் , 1900 - புவேர்ட்டோ ரிக்கோ
* *பெரிபேட்டசு ஜூலிஃபார்மிஸ்* கில்டிங், 1826 - செயிண்ட் வின்சென்ட் தீவு
* *பெரிபேட்டசு லாச்சாக்சென்சிசு* ப்ரூஸ், 1935 - ஹைட்டி
* *பெரிபேட்டசு மன்னி* ப்ரூஸ், 1913 - ஹைட்டி
* *பெரிபேட்டசு ரப்பர்* புஹ்ர்மான், 1913 - கோஸ்டாரிகா
* *பெரிபேட்டசு செட்விக்கி* போவியர் , 1899 - வெனிசுலா
* *பெரிபேட்டசு சுவைன்சோனே* காகரெல், 1893 - ஜமைக்கா

*பெரிபேட்டசு ஆன்டிகுவென்சிசு* போவியர் , 1899 மற்றும் *பெரிபேட்டசு பவேசி போவியர்* , 1899 ஆகியவை ஆலிவேரா மற்றும் பலரால் *நாமினா டூபியாவாகக்* கருதப்படுகின்றன. 2012.

### முன்னாள் சிற்றினங்கள்

* *மோங்கெபெரிபேட்ட்சு சோலார்சானோய்* மோரேரா -ப்ரென்ஸ் & மோங்கே-நஜெரா, 2010, சோலார்சானோவின் வெல்வெட் புழு - கோஸ்டாரிகா 

## மேற்கோள்கள்

## வெளி இணைப்புகள்

* "Peripatus" . Encyclopædia Britannica (11th ed.). 1911.

பகுப்பு:முதுகெலும்பிலிகள்
சுல்தானாவின் கனவு

**சுல்தானாவின் கனவு** (*Sultana's Dream*) என்பது 1905 ஆம் ஆண்டு வெளியான பெண்ணிய கனவுச் சமுதாய குறும் புதினமாகும். இது வங்காளத்தைச் சேர்ந்த ஒரு முஸ்லீம் பெண்ணியவாதியும், எழுத்தாளரும், சமூக சீர்திருத்தவாதியுமான ரெக்கையா சக்காவத் ஹுசைனால் எழுதப்பட்டது.   இது அதே ஆண்டில் மதராசை தளமாகக் கொண்ட ஆங்கில பத்திரிகையான தி இந்தியன் லேடீஸ் இதழில் வெளியிடப்பட்டது.

## கதை
இது பெண்ணிய கனவுச் சமுதாயத்தை (லேடிலேண்ட் என்று அழைக்கப்படுகிறது) சித்தரிக்கிறது, இந்தக் கதையில் பெண்கள் நாட்டில் எல்லாவற்றையும் பார்த்துக்கொள்கிறார்கள். ஆனால் ஆண்கள் வீட்டினுள் ஒதுங்கியிருக்கிறார்கள், இது பர்தாவின் பாரம்பரிய நடைமுறையின் ஆடி-தோற்றுரு போல உள்ளது. பெண்களின் அறிவியல் புனைவு கண்டுபிடிப்புகள் சமையல் போன்ற வேலைகளை எளிதாக்குகின்றன - உழைப்பு குறைந்த விவசாயம், பறக்கும் மகிழுந்துகளை இயக்கும் "மின்" தொழில்நுட்பம்; சூரிய ஆற்றலை சேகரிக்கும் கருவி, வானிலையை கட்டுப்படுத்துவது என்பது போன்ற பல்வேறு கண்டுபிடிப்புகளை நிகழ்த்துகின்றனர். இவ்வாறு இந்தக் கதையில் "ஒரு வகையான பாலின அடிப்படையிலான பிளானட் ஆஃப் தி ஏப்ஸ், பாத்திரங்கள் தலைகீழாக மாறி, சித்தரிக்கபட்டுள்ளது.

## கதையின் தோற்றம்
ஹுசைனின் கூற்றுப்படி, சுல்தானாஸ் டிரீம் கதையை இவர் தன் கணவர் கான் பகதூர் சையத் சகாவத் ஹுசைனுடன், ஒரு சுற்றுப்பயணம் மேற்கொண்டபோது, பயணத்தின்போது பொழுது போக்காக எழுதினார். இவரின் கணவர் இதை பாராட்டி ஊக்குவித்தார். மேலும் ஹுசைனை ஆங்கிலத்தில் படிக்கவும் எழுதவும் ஊக்குவித்தார். இவ்வாறு, சுல்தானாஸ் டிரீம் கதையை ஆங்கிலத்தில் எழுதி, மொழியில் தனது திறமையை கணவருக்கு நிரூபிக்கும் ஒரு வழியாக செய்தார். சகாவத் இக்கதையால் மிகவும் ஈர்க்கப்பட்டார், 1905 ஆம் ஆண்டில் முதல் முறையாக கதையை வெளியிட்ட தி இந்தியன் லேடீஸ் பத்திரிகைக்கு அனுப்ப ஹுசைனை தூண்டினார். இந்த கதை பின்னர் 1908 இல் புத்தக வடிவில் வெளியிடப்பட்டது.

## தமிழ் மொழிபெயர்ப்பு
இந்தக் குறும்புதினமானது சாலை செல்வம், வ. கீதா மொழிபெயர்ப்பில் தாரா பதிப்பக வெளியீடாகத் தமிழில் ‘சுல்தானாவின் கனவு’ என்ற பெயரில் 2004 ஆம் ஆண்டு வெளிவந்துள்ளது.
## குறிப்புகள்

## மேற்கோள்கள்

பகுப்பு:இந்திய ஆங்கில இலக்கியம்
தமிழ்நாடு சனநாயக கட்டுமான தொழிலாளர் சங்கம்

**தமிழ்நாடு சனநாயக கட்டுமான தொழிலாளர் சங்கம் (Tamil Nadu Democratic Construction Labour Union)** என்பது இந்தியாவின் தமிழ்நாடு மாநிலத்தில் உள்ள கட்டுமானத் தொழிலாளர்களின் தொழிற்சங்கம் ஆகும்.  இது அனைத்து இந்திய மத்திய தொழிற்சங்க அவையுடன் (AICCTU) இணைக்கப்பட்டுள்ளது.

## மேற்கோள்கள்

பகுப்பு:தொழிற்சங்கங்கள்
பகுப்பு:தமிழ்நாட்டிலுள்ள தொழிற்சங்கங்கள்
கருப்புத் திரைப்படம்

**கருப்புத் திரைப்படம்** அல்லது **கறுப்பினத் திரைப்படம்** (Black film) என்பது ஹாலிவுட் திரைப்படத்தின் வகைப்பாடு ஆகும். இது ஹாலிவுட் திரைப்படத்துறையில் கறுப்பின மக்களின் பங்கேற்பு மற்றும் பிரதிநிதித்துவம் சம்பந்தப்பட்ட திரைப்பட ஆளுமையை கொண்டுள்ளது. இந்த வகைத் திரைப்படம் கறுப்பின பார்வையாளர்களுக்காக கறுப்பின கதையை மையமாக கொண்டு கறுப்பின நடிகர்கள், இயக்குநர், மற்றும் கறுப்பின குழுக்களால் தயாரிக்கப்படலாம்.

கல்வியாளர் 'ரோமி கிராஃபோர்ட்' கூறுகையில், 'ஒரு கருப்பு படம் என்பது ஒரு திரைப்பட வேலை என்று நான் நினைக்கிறேன், இது ஆப்பிரிக்க-அமெரிக்கர்கள் அல்லது ஆப்பிரிக்காவில் இருந்து புலம்பெயர்ந்த கறுப்பினத்தவர்கள் திரைப்படத் தயாரிப்பு நடைமுறை மற்றும் தொழில் ஆகியவற்றுக்கு உள்ள உறவை ஒருவிதத்தில் கணக்கில் எடுத்துக்கொள்ளும் ஒரு திரைப்பட வேலை என்று நான் நினைக்கிறேன்' என்றார் .

## மேற்கோள்கள்

பகுப்பு:திரைப்பட வகைகள்
கவுடு

**கவுடு** பண்டைய தமிழர்களின் அணிகலன்களில் ஒன்று. ஆண்கள் கழுத்தை ஒட்டி அணியக்கூடிய இந்த அணிகலன் தங்கத்தைவிட தரம் உயர்ந்த ரத்தினங்களால் ஆனதாகும் இந்த ரத்தினங்களை தங்க கம்பிகளால் இணைத்து செய்யப்பட்டது இந்த அணிகலன். அரச குடும்பத்தினராலும், அரசனுக்கு நிகரான அதிகாரிகளாலும், பெருஞ் செல்வந்தர்களாலும் ஒரு காலத்தில் அணியப்பட்டது. இது ஒரு குறிப்பிட்ட சமூகத்தினருக்கு உரிய அணிகலனாகும். மறவர்(அகதா) இனக் குழுவில் மணியக்காரர் என்னும் பிரிவினர் இந்த அணிகலன்களை அணியும் மரபை பின்பற்றி இருக்கின்றனர்.

இந்த அணிகலன் முறை தற்போது முழுவதும் மறைந்து விட்டது விருதுநகர் மாவட்டம் வாடியூர்  அரச குடும்பத்தினரிடம் மட்டுமே இந்த அணிகலன்கள் புழக்கத்தில் உள்ளன.ரத்தினம் மற்றும் உருத்திராக்கமும் பயன்பட்டு உள்ளது.

பகுப்பு:அணிகலன்கள்
சி. பாலகிருட்டிணன்

**சி. பாலகிருட்டிணன்** *(C. Balakrishnan)* கேரளத்தைச் சேர்ந்த ஒரு மலையேறியாவார். இவர் 1965 ஆம் ஆண்டில் கேப்டன் மோகன் சிங் கோக்லி தலைமையிலான மூன்றாவது இந்திய எவரெசுட்டு பயணத்தில் ஓர் உறுப்பினராக இருந்தார். இக்குழுவே வெற்றிகரமாக எவரெசுட்டு சிகரத்தை எட்டிய  முதல் இந்தியப்பயணக்குழுவாகும். குழுவில் 21 முக்கிய பயண உறுப்பினர்கள் மற்றும் 50 செர்பாக்கள் இடம்பெற்றிருந்தனர். இந்திய இராணுவம் 1960 மற்றும் 1962 ஆம் ஆண்டுகளில் மேற்கொண்ட எவரெசுட்டு  சிகரம் ஏறும் முதல் இரண்டு பயணங்களில் பாலகிருட்டிணன் கம்பியிலி இயக்கியாகப் பங்கேற்று ஒரு பகுதியாக இருந்தார். மலை ஏறுவதைத் தவிர, 1950 1950 ஆம் ஆண்டு நடைபெற்ற தேசிய அளவிலான 100 மீட்டர் தடைதாண்டும் ஓட்டத்தில் பங்கேற்று பதக்கம் வென்றார். 1951 ஆம் ஆண்டு தில்லியில் நடைபெற்ற முதல் ஆசிய விளையாட்டுப் போட்டிகளில் 400 மீட்டர் ஓட்டப்பந்தயத்தில் நான்காவது இடத்தைப் பிடித்தார். இரஞ்சி கோப்பை முதல் தர துடுப்பாட்ட சாம்பியன் போட்டியில் இவர் இரண்டு முறை இராணுவ அணிக்காக விளையாடினார்.
## விருதுகள்
பாலகிருட்டிணணின் செயல்களைப் பாராட்டி அருச்சுனா விருது வழங்கப்பட்டது. இவ்விருதைப் பெற்ற முதலாவது தென்னிந்தியர் என்ற பெருமை இவருக்கு உண்டு.
## தனிப்பட்ட வாழ்க்கை
இந்திய ராணுவத்தில் அவில்தார் எனப்படும் படைத்துறைத் தலைவராகப் பணியாற்றினார். 2007 ஆம் ஆண்டு செப்டம்பர் மாதம் 9 அன்று புனேவில் உள்ள தனது வாடகை வீட்டில் காலமானார். இவரது மரணத்திற்குப் பிறகு கேரள அரசு 2016 ஆம் ஆண்டில் திருச்சூர் அருகே பொங்கனக்கட்டு என்ற இடத்தில் பாலகிருட்டிணன் குடும்பத்திற்காக ஒரு வீட்டைக் கட்டிக்கொடுத்தது.
## மேற்கோள்கள்

பகுப்பு:2007 இறப்புகள்
பகுப்பு:அருச்சுனா விருது பெற்றவர்கள்
பகுப்பு:எவரெஸ்ட் மலையேறியோர்
பகுப்பு:கேரள மக்கள்
பகுப்பு:இந்திய மலையேற்ற வீரர்கள்
ஜுயோங் கணவாயின் மேக நடைப்பாதை

வலது|thumb|320x320px| வடக்கிலிருந்து மேக நடைபாதையின் காட்சி
**ஜுயோங்குவானில்** உள்ள **மேக நடைபாதை** (Cloud Platform at Juyongguan) என்பது மத்திய பெய்ஜிங்கிலிருந்து வடமேற்கில் சுமார் 60 கிலோமீட்டர் (37 மைல்) தொலைவில், பெய்ஜிங் நகராட்சியின் சாங்பிங் மாவட்டத்தில், சீனப் பெருஞ்சுவரின் ஜுயோங்குவான் கணவாயில் குவாங்கோ பள்ளத்தாக்கில் 14 ஆம் நூற்றாண்டின் நடுப்பகுதியில் கட்டடக்கலை அம்சமாகும். இந்த அமைப்பு ஒரு நுழைவாயில் போல தோற்றமளித்தாலும், இது முதலில் மூன்று வெள்ளை பகோடக்கள் அல்லது தாது கோபுரங்களுக்கான தளமாக இருந்தது. அதன் வழியாக ஒரு பாதை இருந்தது, ஒரு வகை கட்டமைப்பு "கடக்கும் சாலை கோபுரம்" என்று அழைக்கப்படுகிறது. இந்த தளம் அதன் புத்த சிற்பங்களுக்கும், ஆறு மொழிகளில் உள்ள புத்த கல்வெட்டுகளுக்கும் புகழ் பெற்றது. ஏப்ரல் 1961 இல் சீன மக்கள் குடியரசின் அரச மன்றத்தால் நியமிக்கப்பட்ட தேசிய மட்டத்தில் பாதுகாக்கப்பட்ட 180 முக்கிய வரலாற்று மற்றும் கலாச்சார தளங்களின் முதல் தொகுப்பில் சேர்க்கப்பட்ட 98 வது தளமாகும். 

## வரலாறு
வலது|thumb|220x220px| மேக நடைபாதையின் தெற்கே அரை-எண்கோண வளைவு
1342 மற்றும் 1345 க்கு இடையில், யுவான் வம்சத்தின் பேரரசர் ஹுய்சோங் ஆட்சியின் போது, இந்தத் தளம் கட்டப்பட்டது. இது பௌத்த யோங்மிங் பாக்ஸியாங் கோயிலின் ஒரு பகுதியாக இருந்தது. இது தலைநகரான தாது (நவீன பெய்ஜிங்) க்கு வடமேற்கே உள்ள ஜுயோங்குவான் கணவாயில் அமைந்துள்ளது. தலைநகரில் இருந்து கோடைகால தலைநகரான வடக்கில் ஷாங்க்டு செல்லும் பாதை இந்த கணவாய் வழியாக சென்றது. எனவே பேரரசர் கோவிலின் வழியாக வருடத்திற்கு இரண்டு முறையாவது செல்வார். கோயிலில் வடக்கு வாயில் மற்றும் தெற்கு வாயில் இருந்தது. கோயிலின் தெற்கு வாயிலின் உள்ளே மூன்று வெள்ளை தாது கோபுரத்தை தாங்கி நிற்கும் மேடையும் கட்டப்பட்டது. [குறிப்பு 1] இதன் அடியில் செல்லும் பாதை பாதசாரிகளையும் வண்டிகளையும் கோவிலுக்குள் செல்ல அனுமதிக்கும் அளவுக்கு அகலமாக இருந்தது.  

1343 ஆம் ஆண்டில், ஜுயோங்குவானில் "கடக்கும் சாலை கோபுரம்" நிறைவடைந்ததை நினைவுகூரும் வகையில் இரண்டு சிற்பத்தூண்களில்  கல்வெட்டுகளை எழுதியதற்காக ஓயாங் சுவான் என்பவருக்கு 50 டேல் வெள்ளி வழங்கப்பட்டதாக பதிவு செய்யப்பட்டுள்ளது. இருப்பினும், மேடையின் மேற்கு சுவரில் உள்ள சிறிய சீனக் கல்வெட்டு சிசெங் சகாப்தத்தின் 5 வது ஆண்டின் (1345) 9 வது மாதத்தில் தேதியிடப்பட்டுள்ளது. எனவே செதுக்கல்களையும் கல்வெட்டுகளையும் முடிக்க இன்னும் இரண்டு ஆண்டுகள் ஆக வேண்டும் 

சிங் வம்ச அறிஞர் கு யான்வு (1613-1682) இதன் கட்டுமானம் 1326 ஆம் ஆண்டில் தொடங்கப்பட்டது என்று குறிப்பிட்டுள்ளார். இதன் அடிப்படையில் *யுவான் வரலாறு* பதிவாகியுள்ளது. யுவான் வரலாற்றின் அடிப்படையில் இங்குள்ள பாறைகளில் மேற்கு காட்டுமிராண்டிகளின் (அதாவது திபெத்தியன்) மொழியில் தாரணிகளை செதுக்க உதுமன் என்ற உய்குர் அதிகாரி அனுப்பப்பட்டார் எனத் தெரிகிறது. மேற்கு காட்டுமிராண்டிகளின் மொழி (அதாவது திபெத்தியன் ) இங்குள்ள பாறைகளில். இருப்பினும், இங்கு குறிப்பிடப்பட்டுள்ள கல்வெட்டுகள் மேக நடைபாதையில் உள்ள கல்வெட்டுகள் அல்ல. எனவே நவீன ஆய்வுகள் மேக நடைபாதை கட்டமைப்பை 1342 அல்லது 1343 வரை நிர்மாணிக்கிறது. 
[வலது|thumb| பெய்ஜிங்கில் உள்ள பஹாய் கோயிலில் நின்று கொண்டிருந்த ஒரு வளைவின் மேல் ("கடக்கும் சாலை கோபுரம்") [அடுக்குத் தூபி]]

## மேற்கோள்கள்

### ஆதாரங்கள்

* 
* 

## வெளி இணைப்புகள்
* 

பகுப்பு:சீன உட்கட்டமைப்பு
பகுப்பு:சீன மொழி வார்த்தைகளைக் கொண்ட கட்டுரைகள்
அனைத்திந்தியத் தொழிற்சங்கங்களின் மத்திய அவை

**அனைத்திந்தியத் தொழிற்சங்கங்களின் மத்திய அவை** **All India Central Council of Trade Unions (AICCTU)**  இது இந்தியாவில் செயல்படும் தேசிய தொழிற்சங்கம் ஆகும். இந்த தொழிற்சங்கம் மாநில அளவில் செயல்படுகிறது குறிப்பாக தமிழ்நாட்டில் தமிழ்நாடு சனநாயக கட்டுமான தொழிலாளர் சங்கம் என்ற பெயரில் செயல்படுகிறது, இது போல் பல மாநிலங்களில் செயல்பட்டு வருகிறது. இது அரசியல் ரீதியாக இந்திய பொதுவுடமைக் கட்சி (மார்க்சிய-லெனினியம்) விடுதலை இணைந்து செயல்படுகிறது. தொழிலாளர் அமைச்சகத்தின் புள்ளிவிவரங்களின்படி 2002 ஆம் ஆண்டு AICCTU இல் 639,962 உறுப்பினர்களாக உள்ளனர். 

AICCTU உலக தொழிற்சங்க சம்மேளனம் இணைந்து செயல்படுகிறது. 

## மேலும் காண்க

* இந்திய தொழிற்சங்கங்கள்

## மேற்கோள்கள்

## வெளி இணைப்புகள்

* 

பகுப்பு:இந்திய தொழிற்சங்கங்கள்
தீபன்கர் பட்டாச்சார்யா

**தீபன்கர் பட்டாச்சார்யா** (**Dipankar Bhattacharya** பிறப்பு 1960)  ஓர் இந்திய அரசியல்வாதி மற்றும் இந்திய பொதுவுடமை (மார்க்சிய-லெனினியம்) விடுதலை கட்சியின் பொதுச் செயலாளர் ஆவார்.

## ஆரம்பகால வாழ்க்கை மற்றும் கல்வி
தீபன்கர் பட்டாச்சார்யா 1960 டிசம்பரில் அசாம் மாநிலம்   குவகாத்தியில் பிறந்தார்.  இவரின் தந்தை பைத்யநாத் பட்டாச்சார்யா இந்திய ரயில்வே ஊழியராக வேலைசெய்தார்.  கொல்கத்தா அருகிலுள்ள நரேந்திரபூரில் உள்ள ராமகிருஷ்ணா மிசன் பள்ளிக்கூடத்தில் படித்தார். 1984 ஆம் ஆண்டு கொல்கத்தா இந்திய புள்ளியியல் கழகத்தில் புள்ளியல் துறை இளங்கலை படிப்பை முடித்தார்.

## அரசியல் வாழ்க்கை
இந்திய புள்ளிவிவர நிறுவனத்தில் வேலை செய்யும் போதே தீபன்கர் பட்டாச்சார்யா அரசியல் பணிகளில் ஈடுபட்ட ஆரம்பித்தரர்.. இந்திய மக்கள் முன்னணி அமைப்பில் 1982 முதல் 1994 வரை பொதுச் செயலாளராக பணியாற்றினார். பின்னர் அனைத்து இந்திய மத்திய தொழிற்சங்க அவையின் பொதுச் செயலாளராக செயல்ப்டார். 1987 ஆம் ஆண்டு திசம்பர் இவர் இந்திய பொதுவுடமை (மார்க்சிய-லெனினிச) விடுதலை கட்சியின் மத்திய குழு உறுப்பினராக  தேர்ந்தெடுக்கப்பட்டார். கட்சியின் பொதுச் செயலாளராக இருந்த வினோத் மிச்ராவின் மறைவுக்குப் பிறகு பட்டாச்சார்யா ஏகமனதாக பொதுச் செயலாளராக தேர்ந்தெடுக்கப்பட்டு செயல்பட்டு வருகிறார்.

## மேற்கோள்கள்

பகுப்பு:1960 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அசாமிய அரசியல்வாதிகள்
பகுப்பு:வாழும் மக்கள்
சிறுவர் திரைப்படம்

**சிறுவர் திரைப்படம்** அல்லது **குடும்பத் திரைப்படம்** (Children's film) என்பது குடும்ப பின்னணியை கொண்ட சிறுவர்கள் தொடர்புடைய ஒரு திரைப்பட வகையாகும். இது குறிப்பாக குழந்தைகளுக்காகவே தயாரிக்கப்படுகின்றன. இந்தத் திரைப்படம் இயல்பியம், கனவுருப்புனைவு, சாகசம், போர், இசை, நகைச்சுவை மற்றும் இலக்கியத் தழுவல்கள் போன்ற பல முக்கிய வகைகளில் தயாரிக்கப்படுகின்றது.

தமிழகத் திரைப்படத்துறையில் சிறுவர்கள் திரைப்படம் தயாரிப்பது மிக குறைவு, எனிலும் வெளியான சிறுவர் திரைப்படங்கள் வெற்றி அடைந்துள்ளது. 1990 ஆம் ஆண்டில் மணிரத்னம் இயக்கத்தில் வெளியான அஞ்சலி என்ற திரைப்படம் தேசிய விருது பெற்றது. மற்றும் ஆஸ்கார் விருதிற்குப் பரிந்துரைக்கப்பட்ட திரைப்படங்களில் இதுவும் ஒன்றாகும்.

தமிழ் சிறுவர் திரைப்படங்கள் குடும்ப பின்னணியை கொண்டு சிறுவர்களை கதாநாயகனாக வைத்து நகைச்சுவை மற்றும் குடும்பம் வகைகளில் உருவாக்கப்படுகின்றது. அன்புள்ள ரஜினிகாந்த் (1984), துர்கா (1990), பசங்க (2009), காக்கா முட்டை (2014), சைவம் (2014), பசங்க 2 (2015), எழுமின் (2018) போன்ற திரைப்படங்கள் வெளியானது.

## குழந்தைகளின் படங்களுக்கு எதிராக குடும்பப் படங்கள்
சிறுவர்கள் திரைப்படம் 1930 களில் அமெரிக்க ஐக்கிய நாடுகள் மற்றும் ஐரோப்பிய ஒன்றியம் நாடுகளில் அறிமுகம் செய்யப்பட்டது. அமேரிக்காவில் "குடும்ப படம்" என்ற சொல் அடிப்படையில் வெளியிடப்பட்டது. அதே சமயம் "குழந்தைகள் படம்" ஒரு ஐரோப்பிய வெளிப்பாடாக கருதப்பட்டது. இருப்பினும் இரண்டு சொற்களுக்கும் இடையிலான வேறுபாட்டை முறையே அமெரிக்க மற்றும் ஐரோப்பிய திரைப்படங்கள் பின்பற்றும் முறைகளை காணலாம். அமெரிக்க குடும்பப் படங்களில் ஒரு குழந்தை கதாநாயகனை போன்று சித்தரிக்கப்படுகின்றது. இதற்கு நேர்மாறாக ஐரோப்பிய சிறுவர்கள் திரைப்படங்கள் "சாதாரணமாக" தோன்றும் சிறுவர்களை நடிக்க வைக்கின்றன. இதேபோல் அமெரிக்க குடும்பப் படங்களில் நன்கு அறியப்பட்ட நடிகர்கள் அல்லது நடிகைகளை உள்ளடக்கியதாக இருக்க முடியும், இது ஒரு பரந்த பார்வையாளர்களை ஈர்க்கும் முயற்சியாகும். இது வயது வந்தோரின் அல்லது பெற்றோரின் பார்வையில் கதைகளை முன்வைக்கிறது.

இந்த வேறுபாடுகள் காரணமாக அமெரிக்க குடும்பத் திரைப்படங்கள் உள்நாட்டு மற்றும் சர்வதேச பார்வையாளர்களை நோக்கி எளிதில் விற்பனை செய்யக்கூடியவை, அதே நேரத்தில் ஐரோப்பிய சிறுவர் திரைப்படங்கள் உள்நாட்டிலேயே சர்வதேச பார்வையாளர்களிடம் மட்டுப்படுத்தப்பட்ட முறையீட்டைப் பெறுகின்றன.

## மேற்கோள்கள்


பகுப்பு:திரைப்பட வகைகள்
விடலைப் பருவத் திரைப்படம்

**விடலைப் பருவத் திரைப்படம்** (Teen films) என்பது விடலைப் பருவ இளைஞர்களுக்கான இலக்காகக் கொண்ட ஒரு திரைப்பட வகையாகும். இது அவர்களின் சிறப்பு நலன்களை அடிப்படையாகக் கொண்டது. அதாவது வயதுக்கு வரும் இளைஞர்கள் எதிர்கொள்ளும் அழுத்தம், கொடுமைப்படுத்துதல், முதல் காதல், பாலியல் ரீதியான ஈர்ப்பு மற்றும் எதிர்ப்பு, பெற்றோர்களுடனான முரண்பாடு, நண்பர்களுடனான பகடி போன்றவையே முன்வைத்து உருவாக்கப்படுகின்றது. பல விடலைப் பருவக் கதாபாத்திரங்கள் 18 முதல் 30 வயதிற்குட்பட்ட இளம் வயது நடிகர்களால் சித்தரிக்கப்படுகின்றன. சில விடலைப் பருவப் படங்கள் இளம் ஆண்களை ஈர்க்கின்றன, மற்றவர்கள் இளம் பெண்களை ஈர்க்கின்றன.

இந்த வகையின் திரைப்படங்கள் பெரும்பாலும் உயர்நிலைப் பள்ளிகள் மற்றும் கல்லூரிகளில் அமைக்கப்படுகின்றன, அல்லது உயர்நிலைப் பள்ளி அல்லது கல்லூரி வயதுடைய கதாபாத்திரங்களைக் கொண்டிருக்கின்றன. விடலைப் பருவத் திரைப்படங்கள் பெரும்பாலும் காதல் நகைச்சுவைக்கு ஒத்ததாகும். விடலைப் பருவ திகில், விடலைப் பருவ நாடகம், விடலைப் பருவ ஆபாச நகைச்சுவை, விடலைப் பருவ சண்டை, விடலைப் பருவ அறிவியல் போன்ற வகைகளிலும் உருவாக்கப்படுகின்றது.

தமிழ்த் திரைப்படத்துறையில் காதல், அதிரடி, நகைச்சுவை போன்ற வகைகளில் விடலைப் பருவத் திரைப்பட ங்கள் தயாரிக்கப்படுகின்றது. பெரும்பாலான திரைப்படங்களை காதலை மையமாக கொண்டது. அலைபாயுதே (2000), சிநேகிதியே (2000), மின்னலே (2001), குத்து (2004), காதல் (2004), கல்லூரி (2007), விண்ணைத்தாண்டி வருவாயா (2010) போன்ற பல திரைப்படங்கள் வெளியாகியுள்ளது.

## மேற்கோள்கள்

பகுப்பு:திரைப்பட வகைகள்
மகளிர் திரைப்படம்

**மகளிர் திரைப்படம்** (Woman's film) என்பது ஒரு திரைப்பட வகையாகும். இது பெண்களை மையமாகக் கொண்ட கதையில் பெண் கதாநாயகிகளை முதன்மைப்படுத்தி பெண் பார்வையாளர்களை ஈர்க்கும் வகையில் வடிவமைக்கப்பட்டுள்ளது. மகளிர் திரைப்படங்கள் பொதுவாக உள்நாட்டு வாழ்க்கையைச் சுற்றியுள்ள பிரச்சினைகள், குடும்பம், தாய்மை, சுய தியாகம் மற்றும் காதல் போன்ற 'பெண்களின் பிரச்சனைகளை' சித்தரிக்கின்றன.

தமிழ்த் திரைப்படத்துறையில் அவள் (1972), அவள் ஒரு தொடர்கதை (1974), இந்திரா (1995), பவானி (2011), அம்மா கணக்கு (2016), மகளிர் மட்டும் (2017), அறம் (2017), நாச்சியார் (2018) போன்ற பெண்கள் சார்ந்த திரைப்படங்கள் உருவாக்கப்பட்டன.  விஜயசாந்தி, ஜோதிகா, நயன்தாரா போன்ற நடிகைகள் இந்த வகை திரைப்படத்தில் பெரும்பாலும் நடித்துள்ளனர்.

மகளிர் திரைப்படங்கள் பெரும்பாலும் ஆண் திரைக்கதை எழுத்தாளர்கள் மற்றும் இயக்குனர்களால் பெண்களுக்காக உருவாக்கப்பட்ட படங்களாகும். அதே சமயம் மகளிர் திரைப்படைத்துறை பெண்களால் தயாரிக்கப்பட்ட படங்களை உள்ளடக்கியது.

## ஹாலிவுட்
இந்த படங்கள் 1950 கள் மற்றும் 1960 களின் முற்பகுதியில் ஊமைத் திரைப்பட சகாப்தத்திலிருந்து தயாரிக்கப்பட்டன. ஆனால் 1930 கள் மற்றும் 1940 களில் மிகவும் பிரபலமாக இருந்து, இரண்டாம் உலகப் போரின்போது மிகவும் பிரபலத்தின் உச்சத்தை எட்டியது. 20 ஆம் நூற்றாண்டின் இரண்டாம் பாதியில் மகளிர் திரைப்பட வகை படங்கள் ஹாலிவுட் திரைத்துறையில் தொடர்ந்து தயாரித்திருந்தாலும் இந்த சொல் 1960 களில் மறைந்துவிட்டது.
இயக்குனர்கள் ஜார்ஜ் கூகார், டக்ளஸ் சிர்க், மேக்ஸ் ஓபல்ஸ், மற்றும் ஜோசப் வான் ஸ்டெர்ன்பெர்க் ஆகியோர் பெண்ணினம் தொடர்பான திரைப்படங்களை இயக்கியுள்னர். ஜோன் கிராபோர்டு, பெட் டேவிஸ் மற்றும் பார்பரா இசுட்டான்விக் ஆகியோர் இந்த வகை திரைப்படத்தில் மிகச் சிறந்த நட்சத்திரங்கள் ஆகும்.

## மேற்கோள்கள்


பகுப்பு:திரைப்பட வகைகள்
பகுப்பு:திரைப்படக் கோட்பாடு
வள்ளம்குளம்

**வள்ளம்குளம்**(*Vallamkulam*) என்பது இந்தியாவின் கேரள மாநிலமான பத்தனம்திட்டா மாவட்டத்தின் திருவல்லா தாலுகாவில் அமைந்துள்ள ஒரு சிறிய நகரம். திருவல்லா நகரத்திலிருந்து மாநில நெடுஞ்சாலை 7-இல் 6 கி.மீ தொலைவில் இந்த கிராமம் அமைந்துள்ளது.

## இடம்

டி.கே. சாலை (திருவல்லா-பத்தனம்திட்டா-கும்பா சாலை / எஸ்.எச் -07) நகரத்தை மற்ற முக்கிய நகரங்களுடன் இணைக்கிறது. இந்த இடம் திருவல்லாவிலிருந்து 5 கி.மீ தூரத்திற்குள் உள்ளது, இது இரவிபூர் பஞ்சாயத்தில் மணிமலா நதியின் (மணிமலாயர்) கரையில் அமைந்துள்ளது.

## நிர்வாகம்

வள்ளம்குளம் தற்போது அரண்முலா மாநிலத்தொகுதி மற்றும் பத்தனம்திட்டா நாடாளுமன்றத்தொகுதியைச் சேர்ந்தது.

## பள்ளிகள்

வள்ளம்குளத்திற்கு நல்ல கல்வி பின்னணி உள்ளது. இந்த சிறிய இடத்தில் நல்ல எண்ணிக்கையிலான எல்.பி. மற்றும் யு.பி. பள்ளிகள் மற்றும் 2 கி.மீ தூரத்தில் உள்ள நன்னூரில் தேசிய உயர்நிலைப்பள்ளியும் அமைந்துள்ளது.

## வசதிகள்

ஆயுர்வேதம் மற்றும் ஹோமியோபதி கிளைகளுடன் நவீன மருத்துவ சிகிச்சைகள் வழங்கும் பல நல்ல மருத்துவமனைகள் மற்றும் மருந்தகங்கள் இங்கே உள்ளன. கார்த்திகா நாயர் நினைவு என் எஸ் எஸ் ஆயுர்வேத மருத்துவமனை நகரத்திலேயே உள்ளது, இது அனைத்து வகையான ஆயுர்வேத சிகிச்சைகளையும் வழங்குகிறது. நன்னூரில் உள்ள ஊனமுற்றோருக்கு கார்த்திகா நாயர் மறுவாழ்வு மையம் கிராமத்தில் உள்ள மற்றொரு ஸ்தாபனமாகும்.

## பொருளாதாரம்

மாவட்டத்தின் பெரும்பாலான பகுதிகளைப் போலவே, கிராமமும் பெரும்பாலும் மத்திய கிழக்கு மற்றும் உலகெங்கிலும் உள்ள பிற நாடுகளில் பணிபுரியும் பெரிய வெளிநாட்டினர் சமூகம் ஈட்டிய வருமானத்தை நம்பியுள்ளது. மலையாள மனோரமா டெய்லியின் கண்டதில் குடும்பத்தின் வீடாக இருப்பதற்காக மலையாள அச்சிடுதல் மற்றும் வெளியீட்டு உலகின் வளர்ச்சி மற்றும் உயர்வு ஆகியவற்றில் வள்ளம்குளம் குறிப்பிடத்தக்க செல்வாக்கைக் கொண்டுள்ளது.

## கோயில்கள்

நன்னூர் தேவி கோயில், தெலூர்மலா காளி கோயில், புத்தன்காவ்மாலா சிவன் கோயில், திருவமணபுரம் கோயில், குருமலா காவ் மற்றும் செயின்ட் மேரி கட்டுப்பாட்டு தேவாலயம் ஆகியவை வள்ளம்குளத்தின் முக்கிய மதஈர்ப்புகளாகும்.

## குறிப்பிடத்தக்க நபர்கள்

வள்ளம்குளம் பல குறிப்பிடத்தக்க நபர்களின் வீடாக உள்ளது. அபிலாஷ் கிழகெதில் 2007-ல் முதன்முதலில் வள்ளம்குளத்திலிருந்து ஆஸ்திரேலியா சென்றார்.

## மேற்கோள்கள்

பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
விதோம்-லார்சன் கோட்பாடு

**விதோம்-லார்சன் கோட்பாடு** *(Widom–Larsen theory)* 2005 ஆம் ஆண்டில் ஆலன் விதோம் மற்றும் இலூயிசு லார்சன் ஆகியோரால் உருவாக்கப்பட்ட குறைந்த ஆற்றல் அணுசக்தி எதிர்வினைகளுக்கு முன்மொழியப்பட்ட விளக்கமாகும். இந்த கருத்தை விவரிக்கும் ஆய்வுக் கட்டுரையில், புரோட்டான்கள் உலோக ஐதரைடு மேற்பரப்புகளில்  பலவீனமான இடைவினையால் கனமான எலக்ட்ரான்களைப் பிடிக்கும்போது குளிர் இணைவு கருவிகளில்   மிகக் குறைந்த வேக  நியூட்ரான்கள் உற்பத்தி செய்யப்படுகின்றன என்று அவர்கள் கூறினர். இந்த கோட்பாடு பல தவறுகளையும், சமன்பாடுகளையும் கையாளும் ஒரு தெளிவற்ற வழியை அடிப்படையாகக் கொண்டது என்று விமர்சிக்கப்பட்டது.  

இந்த சிந்தனையை யோகேந்திர சிறீவத்சவா விதோம் மற்றும் லார்சனுடன் இணைந்து 2014 இல் விரிவுபடுத்தினார். கம்பி சோதனைகளில் உணரப்படும் நியூட்ரான் சூரிய சுடரொளி மற்றும் கிளரொளியில், இடியில் நியூட்ரான் உற்பத்தி ஆகிய செயல்பாடுகளில்  விரிவடையும்  நியூட்ரான்களுக்கான விளக்கமாக இருக்கலாம் என்று அவர் முன்மொழிந்தார்.  இருப்பினும், நியூட்ரான் உற்பத்தி  இடியில் உருவாகும் நியூட்ரான்களின் குறிப்பிடத்தக்க அங்கமாக இருக்க தனி எலக்ட்ரான்களின் நடைமுறைக்குப் புறம்பான செறிவுகள் தேவைப்படுவதால் இக்கோட்பாட்டுக்கான விளக்கம் கணக்கில் கொள்ளப்படவில்லை.  
## மேற்கோள்கள்

பகுப்பு:கருதுகோள்கள்
பகுப்பு:அணுக்கரு  இயற்பியல்
சென்னை மறுகண்டுபிடிப்பு (நூல்)

**சென்னை மறுகண்டுபிடிப்பு** (*Madras Rediscovered*)  என்பது சென்னை வரலாற்றாசிரியர் சு. முத்தையா எழுதிய சென்னையின் வரலாறு  பற்றிய நூலாகும்ப. முதலில் ***மெட்ராஸ் டிஸ்கவர்ட்*** என்ற பெயரில், முதல் பதிப்பு 1981 ஆம் ஆண்டு வெளியிடப்பட்டது. அப்போதிருந்து, புத்தகமானது நல்ல விற்பனையாகும் நூலாக  உருவெடுத்து ஏழு பதிப்புகள் கண்டது. சி. வி. கார்த்திக் நாராயணால் *சென்னை மருகண்டுபிப்பிப்பு* நூலின் தமிழ் மொழிபெயர்ப்பு 2009 இல் வெளியிடப்பட்டது.

## பதிப்புகள்
*மெட்ராஸ் டிஸ்கவர்ட்* என்ற முதல் பதிப்பு 1981 இல் ஈஸ்ட்-வெஸ்ட் புக்ஸ் பதிப்பகத்தால் வெளியிடப்பட்டது. இது 160 பக்கங்களுடன், விலை ரூ. 10 ஆக இருந்தது *மெட்ராஸ் டிஸ்கவர்ட்* இரண்டாவது பதிப்பு, 286 பக்கங்களுடன் விரிவாக்கபட்டதாக 1987 இல் வெளியிடப்பட்டது, பின்னர் மூன்றாவது பதிப்பு 1993 இல் வெளியிடப்பட்டது. 1999 இல் வந்த நான்காவது பதிப்பு *மெட்ராஸ்* ரீ டிஸ்கவல்ட்  என்ற பெயரில் "ஒன்ஸ் அபான் எ சிட்டி" என்ற துணைத் தலைப்போடு வெளியிடப்பட்டது. 2004 இல் வந்த ஐந்தாவது பதிப்பானது ரூ. 360  விலையோடு, 427 பக்கங்கள் கொண்ட விரிவான நூலாக வெளிவந்தது.

## திறனாய்வு
பத்திரிகையாளர் பிஷ்வநாத் கோஷ், முத்தையாவின் *மெட்ராஸ் ரீ டிஸ்கவர்ட்*, "நகர பாரம்பரியத்தின் கடைசி சொல்" என்று கருதுகிறார்.  *அவுட்லுக் டிராவலரின்* ஒரு ஆய்வு புத்தகத்தை பின்வருமாறு விவரிக்கிறது. 

## தமிழ் மொழிபெயர்ப்பு
இந்த நூலின் தமிழ் மொழிபெயர்ப்பு இது. சி. வி. கார்த்திக் நாராயணனின் மொழிபெயர்ப்பில் உருவான இந்த நூலைக் கிழக்குப் பதிப்பகம் 2009 ஆம் ஆண்டில் வெளியிட்டது.

## உள்ளடக்கம்
இந்த நூல் பின்வரும் இருபது அத்தியாயங்களாகப் பிரிக்கப்பட்டுள்ளது. 

# பெயரில் என்ன? 
# டேயின் 'ஆள் நடமாட்டம் அற்ற மண்'
# மாநகரத்தின் எல்லை
# கோட்டையில் இருந்து தொடங்குவோம்
# நிழல்பாதை முதல் மவுண்ட் வரை
# தோமா சம்பிரதாயம்
# தெற்கே செல்லும் சாலை
# இரண்டு தீவுகளின் கதை
# பிரமிப்பூட்டும் மரீனா
# தோமாவின் நகரம்
# மயில்களும் அல்லிகளும்
# பிரமஞான சபையின் ஆசிரமம்
# கவரிமானும் கரிய மானும்
# ராஜின் பவனங்கள்
# வடக்கே செல்லும் சாலை
# உள்ளேயிருக்கும் நகரம்
# பூந்த மல்லிக்குச் செல்லும் சாலை
# கூவத்தின் வளைவுகளில்
# பெரிய சத்திரச் சமவெளி
# அழகான நகரம்

## இவற்றையும் பார்க்கவும்
* எஸ். முத்தையா - நூலாசிரியர்.
* மதராசபட்டினம்
## குறிப்புகள்

## உசாத்துணைகள்

* 
* http://www.frontline.in/cover-story/memories-of-madras/article6328325.ece#test

* முத்தையா, எஸ்., கார்த்திக் நாரயணன், சி.பி. (தமிழில்), *சென்னை மறுகண்டுபிடிப்பு*, கிழக்கு பதிப்பகம், 2009.

பகுப்பு:சென்னையின் வரலாறு
பகுப்பு: 2009 தமிழ் நூல்கள்
கணினி இயங்குபடம்

**கணினி இயங்குபடம்** (Computer animation) என்பது இயங்குபடங்களை எண்முறையில் உருவாக்க பயன்படும் செயல்முறையாகும். கணினி உருவாக்கிய படங்கள் நிலையான காட்சிகள் மற்றும் மாறும் படங்கள் இரண்டையும் உள்ளடக்கியது, அதே நேரத்தில் கணினி இயங்குபடம் நகரும் படங்களை மட்டுமே குறிக்கிறது.

நவீன கணினி இயங்குபடம் வழக்கமாக இரு பரிமாண படத்தை உருவாக்க முப்பரிமாண கணினி வரைகலை பயன்படுத்துகிறது, இருப்பினும் இரு பரிமாண (2D) கணினி வரைகலை இன்னும் பயன்பாட்டில் உள்ளது. அது குறைந்த அலைவரிசை மற்றும் வேகமான நிகழ்நேர வழங்கல்கள் ஆகியவற்றிற்கு பயன்படுத்தப்படுகிறது. சில நேரங்களில் இயங்குபடத்தின் இலக்கு கணினிதான் ஆனால் சில சமயங்களில் திரைப்படமும் கூட தான்.

## வரலாறு

* ஆரம்பகால எண்முறை கணினி இயங்குபடம் 1960 களில் எட்வர்ட் ஈ. ஜாஜாக், ஃபிராங்க் டபிள்யூ. சிண்டன், கென்னத் சி. நோல்டன் மற்றும் ஏ. மைக்கேல் நோல் ஆகியோரால் பெல் ஆய்வுக்கூடங்களில் உருவாக்கப்பட்டது.
* 1967 ஆம் ஆண்டில் சார்லஸ் சிசுரி மற்றும் ஜேம்ஸ் ஷாஃபர் ஆகியோரால் "ஹம்மிங்பேர்ட்" என்ற கணினி இயங்குபடம் உருவாக்கப்பட்டது.
* 1968 ஆம் ஆண்டில் "கிட்டி" என்ற கணினி இயங்குபடம் தயாரிக்கப்பட்டது. இது ஒரு கிட்டி என்ற பூனையை சுற்றி சித்தரிக்கப்பட்டது.
* 1971 ஆம் ஆண்டில், "மெட்டாடேட்டா" என்ற கணினி இயங்குபடம் உருவாக்கப்பட்டது, இது பல்வேறு வடிவங்களைக் காட்டுகிறது.
* முதல் முழு நீள கணினி இயங்குபடம் 'ரீபூட்' என்ற தொலைக்காட்சித் தொடர் ஆகும். இது செப்டம்பர் 1994 இல் அறிமுகமானது. இது ஒரு கணினி உள்ளே வாழ்ந்த கதாபாத்திரங்களின் சாகசங்களை மையமாக வைத்து தயாரிக்கப்பட்டது.

## மேற்கோள்கள்

## வெளி இணைப்புகள்
*
*Galería 3D, Half a century of 3D Computer Animations (1962-2002).


பகுப்பு:கணினி வரைகலை
பகுப்பு:திரைப்பட வகைகள்
லலித் குமார் யாதவ்

**லலித் குமார் யாதவ்** (*Lalit Kumar Yadav*) என்பவர் இந்திய அரசியல்வாதி ஆவார். இவர் பீகார் சட்டமன்ற உறுப்பினராக உள்ளார். பீகாரில் உள்ள  தர்பங்கா மாவட்டத்தின் தர்பங்கா ஊரக தொகுதியிலிருந்து சட்டமன்ற உறுப்பினராக 2010 மற்றும் 2020ஆம் ஆண்டுகளில் நடைபெற்ற தேர்தலில் ராஷ்டிரிய ஜனதா தளம்  வேட்பாளராகப் போட்டியிட்டு வெற்றி பெற்றுள்ளார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1966 பிறப்புகள்
முப்பரிமாணத் திரைப்படம்

**முப்பரிமாணத் திரைப்படம்** (3D film) என்பது முப்பரிமாண திடத்தன்மையின் மாயையை அளிக்க உருவாக்கப்பட்ட தொழிநுட்ப திரைப்பட வகையாகும். இந்த வகை திரைப்படம் பொதுவாக சிறப்பு பார்வை சாதனமான மூக்குக்கண்ணாடி உதவியுடன் பார்க்க வேண்டும். 

இது 1915 முதல் ஏதோவொரு வடிவத்தில் இருந்தன, ஆனால் முப்பரிமாணத் திரைப்படத்தைத் தயாரிக்கவும் காட்சிப்படுத்தவும் தேவையான விலையுயர்ந்த வன்பொருள் மற்றும் செயல்முறைகள் மற்றும் அனைத்து பிரிவுகளுக்கும் தரப்படுத்தப்பட்ட வடிவமைப்பு இல்லாததால்  திரைப்படத் துறையில் ஒரு முக்கிய பொழுதுபோக்கு வணிக இடத்திற்கு தள்ளப்பட்டன. ஆயினும்கூட, முப்பரிமாணத் திரைப்படங்கள் 1950 களில் ஹாலிவுட் திரைப்படத்துறையில் ஒரு முக்கிய  இடம்பெற்றன, பின்னர் 1980 கள் மற்றும் 1990 களில் ஐமாக்ஸ் உயர்நிலை திரையரங்குகள் மற்றும் டிஸ்னி இடங்களில் இயக்கப்படும் திரைப்படங்கள் உலகளாவிய எழுச்சியை அனுபவித்தன.

2000 ஆம் ஆண்டுகளில் முப்பரிமாணத் திரைப்படங்கள் மிகப்பெரிய வரவேட்பையும் வெற்றியையும் அடைந்தது. டிசம்பர் 2009 இல் வெளியான அவதார் என்ற திரைப்படத்தின் வெற்றியை தொடர்ந்து பல முப்பரிமாணத் திரைப்படங்கள் மீண்டும் பிரபலமடைந்தது.

## மேற்கோள்கள்

## வெளி இணைப்புகள்
* 


பகுப்பு:திரைப்பட வகைகள்
எஸ். மகாராஜன்

**நீதியரசர் மகாராஜன்** (*Justice. S.Maharajan*) தமிழ்நாட்டின் திருச்சிராப்பள்ளி மாவட்டத்தில் 1 ஏப்ரல் 1913 அன்று பிறந்தவர். இவரது தாய்-தந்தையரின் பூர்வீகம்  திருநெல்வேலி மாவட்டம் ஆகும்.  தமிழ் மற்றும் ஆங்கில மொழிகளில் மிகவும் புலமை பெற்ற இவர் தமிழ் இசை அறிஞரும் கூட.  அண்ணாமலைப் பல்கலைக் கழகத்தில் இளநிலை அறிவியல் பட்டப்படிப்பும், பின்னர்  சட்டப் படிப்பு முடித்த மகாராஜன் 1935-இல் வழக்கறிஞர் தொழில் தொடங்கினார். 8 ஆண்டுகள் வழக்கறிஞராக தொழில் செய்த பின்னர் 1943-இல்  நீதித்துறை நீதிபதியாக பொறுப்பேற்றார். இவர் 1969-இல் பதவி உயர்வு பெற்று, சென்னை உயர்நீதிமன்றத்தில் நீதியரசராக  பணியில் சேர்ந்தார். 1975-இல் ஓய்வு பெற்ற பின்னர் நீதியரசர் மகாராஜன் பிற மொழி செவ்விலக்கிய நூல்களை தமிழில் மொழிபெயர்ப்பு செய்யும் அறிஞர்கள் குழுவின் தலைவரானார். இவர் முத்தொள்ளாயிரம் மற்றும் கம்ப இராமாயாணத்தில் மிகவும் புலமை பெற்றவர். சேக்ஸ்பியரின் ஆங்கில மொழி நாடக நூல்களை தமிழில் சிறப்பாக மொழிபெயர்த்தவர் ஆவார். இவர் கம்பராமாயணம் மற்றும் திருமூலரின் திருமந்திரங்கள் குறித்து சொற்பொழிவு ஆற்றுவதில் வல்லவர். இவர் தமிழசைச் சங்கத்தின் தலைமைப் பொறுப்பு வகித்தவர். 

சூன் 2012-இல் இவரது நூற்றாண்டு பிறந்தநாள் விழா கொண்டாடப்பட்டது.இவரது இலக்கிய நண்பர்களில் குறிப்பிடத்தக்கவர்கள்  இராஜாஜி, ரசிக மணி டி. கே. சி மற்றும் சிலம்புச் செல்வர் ம. பொ. சி ஆவார்.

## எழுதிய நூல்கள்
# Kamban - 1972 - சாகித்திய அகாதமி வெளியிடு 
# Thiruvalluvar - 1979 - சாகித்திய அகாதமி வெளியிடு
# Culture of Tamils - 1972 
# THE INNER MEANING THE INNER MEANING OF HUMAN HIST OF HUMAN HISTORY - 1974
# ஆடத் தெரியாத கடவுள்
# சொல் இன்பம்
# ஓளிச் செல்வம்

### தமிழ் மொழிபெயர்ப்பு நூல்கள்
இவர் தமிழில் மொழி பெயர்த்த வில்லியம் சேக்ஸ்பியரின் நாடக நூல்கள்:
# ஹாம்லெட் - 1961 
# லீயர் அரசன் - 1965
# மாக்பெத் - 1970

## மேற்கோள்கள்


## வெளி இணைப்புகள்
* நீதியரசர் மகாராஜன் குறித்து சுகி சிவம் - காணொலி
பகுப்பு:1913 பிறப்புகள்
பகுப்பு:1986 இறப்புகள்
பகுப்பு:தமிழறிஞர்கள்
பகுப்பு:சென்னை உயர் நீதிமன்ற நீதிபதிகள்
பகுப்பு:தமிழ் எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:திருச்சி மக்கள்
பகுப்பு:திருச்சிராப்பள்ளி எழுத்தாளர்கள்
ஆரம்பாக்கம்

**ஆரம்பாக்கம்** (Arambakkam) என்பது இந்தியாவின் தமிழ்நாட்டின் திருவள்ளூர் மாவட்டத்தில் உள்ள மாநில எல்லையோர கிராமமாகும். இது கும்மிடிபூண்டி வட்டத்தில் அமைந்துள்ளது. 

## புள்ளிவிவரங்கள்
2011 ஆம் ஆண்டு இந்திய மக்கள் தொகை கணக்கெடுப்பின்படி, ஆரம்பாக்கத்தில் 2798 வீடுகள் உள்ளன. கல்வியறிவு விகிதம் (அதாவது 6 வயது மற்றும் அதற்கு மேற்பட்ட குழந்தைகளைத் தவிர்த்து மக்கள்தொகையின் கல்வியறிவு விகிதம்) 65.89% ஆகும். 

இவ்வூர் ஆந்திர மாநில எல்லைக்கு அருகில் இருப்பதால் அனைத்து மக்களும் தமிழ் மற்றும் தெலுங்கைப் புரிந்துகொண்டு பேசவும் செய்கின்றனர்.

## மேற்கோள்கள்

பகுப்பு:Coordinates on Wikidata
பகுப்பு:திருவள்ளூர் மாவட்டத்திலுள்ள கிராமங்கள்
இமாங்சு மோகன் சவுத்ரி

**இமாங்சு மோகன் சவுத்ரி** *(Himangshu Mohan Choudhury)*  ஓர் இந்திய அரசு ஆட்சிப்பணியாளராவார். இவர் 1971 ஆம் ஆண்டு நடைபெற்ற வங்காள தேச விடுதலைப் போரின்போது அகதிகள் மற்றும் இராணுவத்தை விட்டு வெளியேறியவர்களுக்கு நிவாரணம் வழங்குவதற்கான பெரும் முயற்சிகளை மேற்கொண்டார். இந்திய எல்லை மாநிலமான திரிபுராவில் உள்ள சோனாமுராவில் துணைக் கோட்ட அதிகாரியாக பணிபுரியும் போது, இருபத்தைந்தாயிரத்திற்கும்  மேற்பட்ட அகதிகளுக்கு உணவு மற்றும் தங்குமிடம் வழங்கும் பணியை சவுத்ரி மேற்பார்வையிட்டதாக கூறப்படுகிறது. இவரது சேவைக்காக இந்திய அரசாங்கம் இந்தியாவில் வழங்கப்படும் நான்காவது உயரிய குடிமக்கள் விருதான பத்மசிறீ விருதை வழங்கிச் சிறப்பித்தது. வங்க தேச அரசாங்கமும் வங்காள தேசத்தின் சிறந்த நண்பர் என்ற கௌரவத்தை 2013 ஆம் ஆண்டு வழங்கிச் சிறப்பித்தது.

## மேற்கோள்கள்

பகுப்பு:இந்தியர்கள்
பகுப்பு:பத்மசிறீ விருது பெற்றவர்கள்
பகுப்பு:இந்திய ஆட்சிப் பணி அலுவலர்கள்
கரோலினியம்

**கரோலினியம் மற்றும் பெர்சிலியம்** *(Carolinium and berzelium)* ஆகியவை புதிய வேதியியல் தனிமங்களுக்காக  முன்மொழியப்பட்ட பெயர்களாகும்.  ஏற்கனவே அறியப்பட்ட தனிமமான  தோரியத்திலிருந்து இவை தனிமைப்படுத்தப்பட்டதாக சார்லசு பாசுகர்வில்லே நம்பினார்.

வட கரோலினா பல்கலைக்கழகத்தில் இவர் பணியாற்றிய காலத்தில், பாசுகர்வில்லே தோரியத்துடன் பரிசோதனை செய்து 1901 ஆம் ஆண்டு தனது முடிவுகளை வெளியிட்டார். சற்றே மாறுபட்ட வேதியியல் பண்புகளுடன் தோரியத்தை மூன்று பின்னங்களாக பிரித்ததாக இவர் அறிவித்தார். தோரியம், கரோலினியம் (Cn) மற்றும் பெர்சிலியம் (Bz)  என அவற்றை அடையாளப்படுத்தினார்.  

இரண்டு ஆதார மூலங்களிலிருந்து இப்பெயர்கள் பெறப்பட்டன. 

சோதனைகள் மேற்கொள்ளப்பட்ட  பல்கலைக்கழகம் அமைந்திருக்கும் கரோலினா மாநிலத்தின் பெயர் முதல் தனிமத்திற்கு சூட்டப்பட்டது.  
இன்னொரு தனிமத்திற்கு புகழ்பெற்ற சுவீடிய வேதியியலாளரும் சிலிக்கான், செலீனியம், சீரியம் மற்றும் தோரியம் தனிமங்களை கண்டுபிடித்தவருமான யான்சு யாகோப் பெர்செலியசின் பெயர் சூட்டப்பட்டது. 

இவ்வெளியீட்டிற்கு பதிலளிக்கும் விதமாக தோரியம் பல தனிமங்களின் கலவையாக இருக்க வேண்டும் என்ற உண்மையை தான் ஏற்கனவே கூறியதாக பொகூசுலாவ் பிரவுனர் உரிமை கோரினார்.  

1905 ஆம் ஆண்டில், ஆர். யே. மேயர் மற்றும் ஏ. கம்பெர்சு ஆகியோர் இம் முடிவுகளை மீண்டும் பெற முயற்சித்து தவறினர். இந்நிகழ்வு தோரியம் என்பது ஒரு தனிமம்  மட்டுமே அது ஒரு சேர்மமல்ல என்ற முடிவை காட்டியது. 

எச். கி. வெல்சின் 1914 ஆம் ஆண்டு நாவலான தி வேர்ல்ட் செட் ஃப்ரீ என்ற நாவலில் காலவரையின்றி தொடர்ந்து வெடிக்கும் கரோலினியம்  என்று பெயரிடப்பட்ட ஓர் அணுகுண்டு இடம்பெற்றுள்ளது.  
## மேற்கோள்கள்

பகுப்பு:தோரியம்
கருப்பு வெள்ளை

**கருப்பு வெள்ளை** (Black and white) என்பது ஒரு புகைப்படம் கருப்பு மற்றும் வெள்ளை ஆகியவற்றை இணைத்து சாம்பல் நிற நிழல்களை உருவாக்குவது ஆகும். பல்வேறு காட்சி ஊடகங்களின் வரலாறு பொதுவாக கருப்பு மற்றும் வெள்ளை நிறத்தில் தொடங்கி, தொழில்நுட்பம் மேம்பட்டதால், வண்ணத்திற்கு மாற்றப்பட்டது.

## திரைப்படம்
ஆரம்பகாலத்தில் திரைப்படங்கள் கருப்பு மற்றும் வெள்ளை நிறத்தில் தான் இருந்தது. அதன் பிறகு திரைப்படங்கள் கருப்பு மற்றும் வெள்ளை நிறத்தில் இருந்து பெரும்பாலான வண்ணங்களில் மாறுவது படிப்படியாக இருந்தது, இது 1930 கள் முதல் 1960 கள் வரை நடைபெற்றது. பெரும்பாலான திரைப்பட நிலையங்கள் வண்ணத் திரைப்படங்களை உருவாக்கும் திறனைக் கொண்டிருந்தாலும் கூட தொழில்நுட்பத்தின் புகழ் மட்டுப்படுத்தப்பட்டது, ஏனெனில் வண்ணம் மாற்றும் செயல்முறையைப் பயன்படுத்துவது விலை உயர்ந்ததாக இருந்தது. பல ஆண்டுகளாக வண்ணத்திரைப்படங்கள் உருவாக்க சாத்தியமில்லாததால் வரலாற்று திரைப்படங்கள், இசைக்கருவிகள் மற்றும் கேலிச் சித்திரம் போன்றவை 1950 கள் வரை கருப்பு வெள்ளை நிறத்தில் தான் தயாரிக்கப்பட்டது. அதே நேரத்தில் பல இயக்குநர்கள் கருப்பு மற்றும் வெள்ளை வழியாக பயன்படுத்த விரும்பினர்.

1940 முதல் 1966 ஆம் ஆண்டு வரை சிறந்த கலை இயக்கத்திற்கான தனி அகாடமி விருது கருப்பு மற்றும் வெள்ளை திரைப்படங்களுக்கும், வண்ணத்துக்கான ஒரு படத்திற்கும் வழங்கப்பட்டது. இதேபோல் 1939 முதல்1966 வரை (1957 தவிர) கருப்பு மற்றும் வெள்ளை திரைப்படங்களுக்கும் மற்றும் வண்ண திரைப்படங்களுக்கு சிறந்த ஒளிப்பதிவுக்கான தனி அகாடமி விருது வழங்கப்பட்டது.

## தொலைக்காட்சி

முந்தைய தொலைக்காட்சி ஒளிபரப்புகள் கருப்பு மற்றும் வெள்ளை நிறத்தில் தான் ஒளிபரப்பப்பட்டன, மேலும் அவை கருப்பு மற்றும் வெள்ளை மட்டுமே தொலைக்காட்சி பெட்டிகளால் பெறப்பட்டு காட்சிப்படுத்தப்பட்டன.

ஸ்காட்லாந்தைச் சேர்ந்த கண்டுபிடிப்பாளர் ஜான் லோகி பைர்டு என்பவர் ஜூலை 3, 1928 அன்று ஒரு இயந்திர செயல்முறையைப் பயன்படுத்தி உலகின் முதல் வண்ண தொலைக்காட்சி ஒலிபரப்பை நிரூபித்தார். அமெரிக்காவில் சில வண்ண ஒளிபரப்புகள் 1950 களில் தொடங்கியது, 1960 களின் பிற்பகுதியில் அல்லது 1970 களின் முற்பகுதியில் மேற்கு தொழில்மயமான நாடுகளில் வண்ணம் பொதுவானதாக மாறியது.

## புகைப்படம் எடுத்தல்
19 ஆம் நூற்றாண்டு முழுவதும் பெரும்பாலான புகைப்பட ங்கள் கருப்பு மற்றும் வெள்ளையான ஒரே வண்ணமுடைய புகைப்படமாக எடுக்கப்பட்டது. எப்போதாவது தனிப்பட்ட மற்றும் வணிக ரீதியான புகைப்படங்கள் கையால் வண்ணம் பூசப்பட்டு வெளியிடப்பட்டது. வண்ண புகைப்படம் முதலில் அரிதானது மற்றும் விலை உயர்ந்தது மற்றும் பெரும்பாலும் தவறான வண்ணங்களைக் கொண்டிருந்தது. 20 ஆம் நூற்றாண்டின் பிற்பகுதியில் இருந்து வண்ண புகைப்படம் எடுத்தல் மிகவும் பொதுவானது.

இருப்பினும் பிரபலமான புகைப்படக் கலைஞர் 'ஆன்செல் ஆடம்ஸ்' படத்தில் காட்டப்பட்டுள்ளபடி கருப்பு மற்றும் வெள்ளை புகைப்படம் எடுத்தல் கலை புகைப்படம் எடுப்பதற்கான பிரபலமான ஊடகமாக கருதப்படுகிறது.

## அச்சிடுதல்
அச்சிடுதல் ஒரு பண்டைய கலை மற்றும் வண்ணமைகள் தயாரிக்கப்பட்ட காலத்திலிருந்து வண்ண அச்சிடுதல் சில வழிகளில் சாத்தியமானது. நவீன சகாப்தத்தில் நிதி மற்றும் பிற நடைமுறை காரணங்களுக்காக கருப்பு மற்றும் வெள்ளை அச்சிடுதல் 20 ஆம் நூற்றாண்டு காலத்தில் இருந்து மிகவும் பொதுவானது.

## மேற்கோள்கள்


பகுப்பு:திரைப்பட வகைகள்
குறியீடு

தகவல்தொடர்பு மற்றும் தகவல் செயல்முறையாக்கத்தில், **குறியீடு** (*code*) என்பது ஒரு தொடர்புவாய் மூலம் தொடர்பு கொள்ள அல்லது ஒரு சேமிப்பகத்தில் சேமிக்க ஒரு எழுத்து, சொல், ஒலி, படம் அல்லது செய்கை போன்ற தகவல்களை மற்றொரு வடிவமாகவும், சில நேரங்களில் சுருக்கப்பட்ட அல்லது இரகசிய வடிவமாகவும் மாற்றுவதற்கான விதிகளின் அமைப்பாகும். ஒரு ஆரம்ப உதாரணம் மொழியின் கண்டுபிடிப்பு, இது ஒரு நபருக்கு, பேச்சு மூலம், அவர்கள் நினைத்த, பார்த்த, கேட்ட அல்லது உணர்ந்ததை மற்றவர்களுக்குத் தெரிவிக்க உதவியது. ஆனால் பேச்சு ஒரு குரல் கொண்டு செல்லக்கூடிய தூரத்திற்கு தகவல்தொடர்பு வரம்பைக் கட்டுப்படுத்துகிறது, மேலும் பேச்சு உச்சரிக்கப்படும் போது பார்வையாளர்களை வரம்பிடுகிறது. பேசும் மொழியை காட்சி சின்னங்களாக மாற்றிய எழுத்தின் கண்டுபிடிப்பு, இடம் மற்றும் நேரம் முழுவதும் தகவல்தொடர்பு வரம்பை நீட்டித்தது.

குறியாக்கத்தின் செயல்முறை ஒரு மூலத்திலிருந்து தகவல்களை தொடர்பு அல்லது சேமிப்பிற்கான அடையாளங்களாக மாற்றுகிறது. டிகோடிங் என்பது தலைகீழ் செயல்முறையாகும், குறியீடு சின்னங்களை மீண்டும் பெறுநர் புரிந்துகொள்ளும் வடிவமாக மாற்றுகிறது, 

குறியீட்டுக்கான ஒரு காரணம், சாதாரண எளிய மொழி, பேசப்படும் அல்லது எழுதப்பட்ட இடங்களில் கடினமான அல்லது சாத்தியமற்ற இடங்களில் தகவல்தொடர்புகளை இயக்குவது. எடுத்துக்காட்டாக, செமாஃபோர், அங்கு ஒரு கையொப்பமிட்டவர் வைத்திருக்கும் கொடிகளின் உள்ளமைவு அல்லது ஒரு செமாஃபோர் கோபுரத்தின் கைகள் செய்தியின் பகுதிகளை குறியீடாக்குகின்றன, பொதுவாக தனிப்பட்ட எழுத்துக்கள் மற்றும் எண்கள். அதிக தூரம் நிற்கும் மற்றொரு நபர் கொடிகளை விளக்கி அனுப்பிய சொற்களை மீண்டும் உருவாக்க முடியும்.

## மேற்கோள்கள்

பகுப்பு:குறிகைச் செயலாக்கம்
கோ கிழான் அடிகள்

thumb|535x535px| சேரன் பெருமாள் உறவுகள் (கி.பி. 9 முதல் 10 ஆம் நூற்றாண்டு)
**கோ கிழான் ஆடிகள் ரவி நீலி** என்பது இடைக்கால தென்னிந்தியாவில் சேர / பெருமாள் இராச்சியத்தின் இராணிகள் / இளவரசிகளின் பாரம்பரிய பட்டப் பெயராகும். துவக்கத்தில் கிழான் அடிகள் என்பது ஒரு தனிப்பட்ட நபருக்கு இடப்பட்ட பெயர் (அரச பட்டம் அல்ல) என்று கருதப்பட்டது.

கேரளம் மற்றும் தமிழ்நாட்டிலிருந்து கண்டுபிடிக்கப்பட்ட பின்வரும் கல்வெட்டுகளில் இந்தப் பெயர் காணப்படுகிறது.

# "கிழான் அடிகள் ரவி நீலி", என்பவர் சேரன்  குலசேகரனின் (9 ஆம் நூற்றாண்டின் இடையில்) மகள் மற்றும் விஜயராஜனின் மனைவி. இவரது பெயர் திருநந்திக்கரை கல்வெட்டில் (கி.பி 9 ஆம் நூற்றாண்டு) குறிப்பிடப்பட்டுள்ளது.
# "கோ கிழான் அடிகள்", என்பவர் சோழ இளவரசன் இராஜாதித்தனின் தாயார். இவரது பெயர்  சோழ மன்னன் முதலாம் பராந்தகனின் (கி.பி.907-955 ) திருநாவலூர்/திருமுனநாவலூர் கல்வெட்டில் (கி.பி 935, 28 ஆவது ஆட்சியாண்டு) குறிப்பிடப்பட்டுள்ளது.
# "கிழான் அடிகள் ரவி நீலி", என்பவர் சேரன் விஜயரகனின் மகளாவார் (9ஆம் நூற்றாண்டின் நடுவில்), இவரது பெயர் முதலாம் பாராந்தக சோழனின் திருவெற்றியூர் கல்வெட்டில் (கி.பி. 936, 29ஆம் ஆட்சியாண்டு) குறிப்பிடப்பட்டுள்ளது.
# "கிழான் அடிகள்" என்ற பெயரானது இவரின் கணவர்  முதலாம் பராந்தக சோழனின் பெயரோடு சேர்ந்து திருவல்லா செப்பேடுகளில் ( 109-111 வரிகள்) குறிப்பிடப்பட்டுளது.
# சேர / பெருமாள் மன்னரின்  (கி.பி. 943 - 962) திருகாக்கரை கல்வெட்டில் (கி.பி 953) "கிழான் அடிகள் சத்திர சிகாமணி"" என்று குறிப்பிடப்பட்டுள்ளது..

இவர்கள் ஒரே இணையான தகுதியுள்ள இரண்டு அல்லது மூன்று இளவரசிகள்  அல்லது சகோதரிகள் என்று கருத வாய்ப்பு உள்ளது. இவர்கள் சகோதரிகளாக இருந்தால், மன்னர் முதலாம் பரந்தகன் இரண்டு சேர இளவரசிகளை (அல்லது  ராஜாதித்தர் மற்றும் அரிஞ்சய சோழர் என்ற இரண்டு மகன்களைப் பெற்ற தாய்மார்கள்,) திருமணம் செய்து கொண்டிருக்கவேண்டும்.

சேர இளவரசி ஒருவருக்கும் பராந்தகருக்கும் இடையிலான திருமணம், கி.பி 910, ஆண்டய மேலைக் கங்க மன்னர் இரண்டாம் பிருதிவிபதி அத்திமல்லனின் உதயேந்திரம் செப்பேட்டில் குறிப்பிடப்பட்டுள்ளது.

## குறிப்புகள்


பகுப்பு:சோழ அரசிகள்
நீரோடைகள்

**நீரோடைகள்**(*Rapids*) என்பது ஆற்றின் ஒரு பகுதியாகும், அங்கு ஆற்றின் படுக்கை ஒப்பீட்டளவில் செங்குத்தான சாய்வு கொண்டது, இதனால் நீர் வேகம் மற்றும் கொந்தளிப்பு அதிகரிக்கும்.

நீரோடைகள் என்பது ஒரு ஓட்டத்திற்கு இடையிலான நீர்நிலை அம்சங்கள் (ஒரு நீரோடையின் சீராக பாயும் பகுதி) மற்றும் ஒரு அடுக்கிற்கு இடையிலான நீர்நிலை அம்சங்கள். ஓட்டம் மேற்பரப்புக்கு மேலே சில பாறைகள் வெளிப்படும் நதி ஆழமற்றதாக மாறுவதால் நீரோடைகள் வகைப்படுத்தப்படுகின்றன. பாறைகள் மற்றும் சுற்றிலும் பாயும் நீர் தெறிக்கும்போது, காற்றுக் குமிழ்கள் அதனுடன் கலக்கப்பட்டு மேற்பரப்பின் பகுதிகள் ஒரு வெள்ளை நிறத்தைப் பெறுகின்றன, இது "வெள்ளை நீர்" என்று அழைக்கப்படுகிறது. நீரோடைகளின் படுக்கைக்குக் கீழே உள்ள படுக்கையுடன் ஒப்பிடுகையில், படுக்கையின் பொருள் நீரோடையின் அரிப்பு சக்தியை மிகவும் எதிர்க்கும் இடத்தில் நீரோட்டங்கள் ஏற்படுகின்றன. திடமான பாறை முழுவதும் பாயும் நீர் அவற்றின் நீளத்தின் பெரும்பகுதிக்கு நீரோடைகளாக இருக்கலாம். நீரோடை அல்லது ஆற்றின் நீர் காற்றோட்டத்தை ஏற்படுத்துகின்றன, இதன் விளைவாக சிறந்த நீர் தரம் கிடைக்கிறது. 

நீரோடைகள் வகைப்படுத்தப்படுகின்றன, பொதுவாக I முதல் VI வரை இயங்கும். 5 விரைவான வகுப்பு 5.1-5.9 என வகைப்படுத்தப்படலாம். வகுப்பு I நீரோட்டம் செல்லவும் எளிதானது மற்றும் சிறிய சூழ்ச்சி தேவைப்பட்டாலும், ஆறாம் வகுப்பு நீரோட்டம் உயிருக்கு அச்சுறுத்தலை ஏற்படுத்துகின்றன. பாடநெறியில் பல நீரோடைகள் இருக்கும் இடத்தில் அலைச்சருக்கு விளையாட்டு மேற்கொள்ளப்படுகிறது. 


File:Rapids before the Rhine Falls.jpg|ரைன் நீர்வீழ்ச்சிக்கு நெருக்கமான வெள்ளை நீர் கொண்ட நீரோடைகள்
File:Violent water below Niagara Falls.jpg|நயாகரா நீர்வீழ்ச்சிக்குக் கீழே விரைவான நீரோட்டம்
File:RapidsonMississippiRiverOntario.jpg|கனடாவின் பக்கென்ஹாம், ஒன்டாரியோவில் மிசிசிப்பி ஆற்றில் (ஒன்டாரியோ) நீரோட்டம்.
File:Rapids on Maumee River above Toledo, Ohio - DPLA - b4406d60cafd34da9ef2473273e08076 (page 1).jpg|ஓஹியோவில் மாவ்மி மீது ஆற்றின் நீரோடைகள் வரலாற்று படம்


## மேற்கோள்

}}

பகுப்பு:ஆறுகள் தொடர்பான குறுங்கட்டுரைகள்
விக்ரமாதித்திய வரகுணன்

**விக்ரமாதித்யன்** (ஆட்சிக்காலம் கி.பி. 884-911   அல்லது கி.பி. 920   )-இவர்  **விக்ரமாதித்திய "வரகுணன்"** என சிறப்பாக அறியப்படுகிறார். இவர் தென்னிந்தியாவின் ஆய் மரபின்  ஒரு மன்னர் ஆவார். இவர் பாண்டிய மன்னனான இரண்டாம் வரகுணனனிடம் (கி.பி. 862—885) பணியாற்றியவராகவோ அல்லது குறுநில மன்னராகவோ இருந்தவர் என்பதை இவரது குடும்பப்பெயர் குறிக்கிறது. இவர் பாண்டிய மன்னரான சீவல்லபனின் (கி.பி. 815—862)   பணியாளரான கருணாந்தடக்கன் "ஸ்ரீவல்லபனின்" (கி.பி. 856 / 57—884  ) என்பவரின் வாரிசு ஆவார்.

விக்ரமாதித்யன் நடு கேரளத்தில் ஒரு  பௌத்த விகாரைக்கு பெரிய நிலக்கொடை ஒன்றை அளித்ததற்காக பெயர் பெற்றவர் (பாளையம் செப்பேடு) . இந்த நன்கொடை செயலானது சேரநாட்டின் சேர / பெருமாள் மன்னர்களிடம் (கி.பி 885 இல் திருப்புறம்பியம் போரில் பாண்டியர்களின் வீழ்ச்சிக்குப் பிறகு) நட்புரீதியான அணுகுமுறையின் அடையாளமாகக் கருதப்படுகிறது.

## விக்கிரமாதித்திய வரகுணனின் ஆவணங்கள்

* திருபரப்பு செப்பேடு 
* திருநந்திக்கரை செப்பேடு 
* பாளையம் செப்பேடு

## மேற்கோள்கள்

பகுப்பு:சேரர்
பகுப்பு:கேரள மக்கள்
நீலம் மான்சிங் சவுத்ரி

**முனைவர் நீலம் மான்சிங் சவுத்ரி** *(Dr. Neelam Mansingh Chowdhry)* இந்தியாவின் சண்டிகரைச் சேர்ந்த ஒரு நாடகக் கலைஞராவார். 1950 ஆம் ஆண்டு ஏப்ரல் மாதம் 14 ஆம் நாள் பிறந்தார். உலகம் முழுவதும் இவர் பணியாற்றியுள்ளார். நாடக இயக்கத்திற்கான பிரிவில் 2003 ஆம் ஆண்டு சங்கீத நாடக அகாடமி விருது இவருக்கு வழங்கப்பட்டது. 2011 ஆம் ஆண்டு இவருடைய சாதனையைப் பாராட்டும் விதமாக இந்திய அரசின் நான்காவது உயரிய குடிமகன் விருதான பத்மசிறீ விருது வழங்கப்பட்டது. பஞ்சாப் பல்கலைக்கழகத்தில் சவுத்ரி ஒரு பேராசிரியராக பணிபுரிந்து ஓய்வுபெற்றவராவார்.  கிச்சன் கதா,  தி சூட்,  யெர்மா,  நாகமண்டலா,  தி மேட் வுமன் ஆஃப் சாய்லட், லிட்டில் ஐயோல்ஃப், பிட்டர் புரூட், நேக்குடு வாய்சசு, சிட்றீ பத்ரா, கம் ஆய் உள்ளிட்டவை சவுத்ரியின் நாடகங்களில் சிலவாகும். 
## ஆரம்ப வாழ்க்கை
நீலம் 1950 இல் பிறந்து பஞ்சாபின் அமிர்தசரசில் வளர்ந்தார். சண்டிகரின் பஞ்சாப் பல்கலைக்கழகத்தில் கலை வரலாற்றில் முதுகலைப் பட்டம் பெற்றார். 1975 ஆம் ஆண்டில் தில்லியில் உள்ள தேசிய நாடகப் பள்ளியில் பட்டம் பெற்றார். புகழ்பெற்ற நாடக இயக்குநரான இப்ராகிம் அல்காசியிடம் பயிற்சி பெற்றார்.  
 
## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:இந்தியர்கள்
அத்தாங்கு

thumb|ஒரு அத்தாங்கு
கிழக்கிலங்கையில் பாவிக்கப்படும் பாரம்பரிய மீன்பிடி முறைகளில் அத்தாங்கு முறை மீன்பிடி முறையும் குறிப்பிடத்தக்கது. இது மட்டக்களப்பில் கன்னங்குடா, தேத்தாத்தீவு, குருக்கள்மடம் போன்ற இடங்களில் தற்போதும் நடைமுறையில் உள்ளது. பொதுவாக பெண்களே அத்தாங்கு முறையை பயன்படுத்தி மீன்பிடிப்பது வழக்கம்.

வெள்ளப்பெருக்கு ஏற்படும் காலங்களில் களப்புகளில் காணப்படும் கண்ணா, கிண்ணை போன்ற கண்டல் நில மரங்களினை சுற்றி பெண்கள் அத்தாங்குடன் நின்றுகொள்வர். பின்னர் கூட்டத்தில் ஒரு பகுதியில் அத்தாங்குடன் இருக்கும் பெண்கள் நீரில் உள்ள பாசிகளை எடுத்து மரத்தின் நடுப்பகுதி நோக்கி வீசுவர். பாசி சென்று வீழ்ந்த அதிர்ச்சியால் மீன்கள் நிலைகுலைந்து ஓடும் போது மற்றைய பகுதியில் உள்ள பெண்கள் அத்தாங்கினை ஒரு பொறி போல உபயோகப்படுத்தி அதிர்வினால் ஓடும் மீன்களை பிடிப்பர்.

கோடைகாலங்களில் வற்றிய நிலையில் உள்ள குளங்களில் மீன் பிடிக்க அத்தாங்கு பயன்படுத்தப்படுகிறது. இந்தச் சூழ்நிலையில் ஈர மண்ணினுள் அத்தாங்கினை புகுத்தி வெளியே எடுப்பதன் மூலம் மண்ணுடன் இணைந்தவாறே ஈர மண்ணினுள் புதைந்தபடியே வாழும் மீன்கள் பிடிக்கப்படுகின்றன.

பகுப்பு:பாரம்பரிய மீன்பிடி முறைகள்
இரண்டாம் மாறவர்மன் விக்கிரம பாண்டியன்

**இரண்டாம் மாறவர்மன் விக்கிரம பாண்டியன்** (*Maravarman Vikkiraman II*) என்பவர் தென்னிந்தியப் பகுதிகளை பொ.ச. 1250-1251 க்கு இடையில் ஆட்சி செய்த ஒரு பாண்டிய மன்னர் ஆவார் . 

## பகிரப்பட்ட ஆட்சி
13 ஆம் நூற்றாண்டின் நடுப்பகுதியில் பாண்டிய நாட்டை ஆண்ட பல பாண்டிய இளவரசர்களில் இரண்டாம் மாறவர்மன் விக்கிரம பாண்டியனும் ஒருவர் ஆவார்.  இளவரசர்களுடன் ஆட்சி அதிகாரத்தை பகிர்ந்துகொள்ளும் நடைமுறையானது. பாண்டிய இராச்சியத்தில் பொதுவான முறையாக அப்போது இருந்தது.  இவர் தனது ஆட்சியைப் பகிர்ந்து கொண்ட பாண்டிய அரச குடும்பத்தின் மற்ற இளவரசர்கள் முதலாம் சடையவர்மன் சுந்தரபாண்டியன்  மற்றும் முதலாம் சடையவர்மன் வீர பாண்டியன் ஆகியோர் ஆவர். 

## போசள மேலாதிக்கத்தின் முடிவு
பாண்டிய நாட்டின் மீது இரண்டு தசாப்தங்களுக்கும் மேலாக போசர்கள் செலுத்திவந்த  செல்வாக்கு இவரது ஆட்சியின்போது  முடிவுக்கு வந்தது குறித்தது. இவரது மெய்க்கீர்த்தி  போசள யானைக்கு சிம்மம் போன்றவன்   என்று குறிப்பிடுகிறது. 

## மேற்கோள்கள்

## குறிப்புகள்

* 
* 
* 

பகுப்பு:தமிழ் வரலாறு
பகுப்பு:பாண்டிய அரசர்கள்